Učenke in učenci,



včeraj ste se podrobneje srečali z besedilom, ki opeva srednjeveško snov. V ospredju je

ljubezen med vitezom in kraljično.

Kot zanimivost si **preberi misli in anekdote v berilu Novi svet iz besed 8 na str. 73**. Razmisli

o zapisanem. Povprašaj svoje stare starše, kako so oni živeli v svoji mladosti? Katere dobrine in vrednote so bile cenjene takrat?

* Današnja **vsebina učne ure na daljavo** je prav tako povezana z vitezi, njihovo usodo.

Avtor besedila je slovenski pisatelj, Janez Menart, ki je s svojimi deli prispeval k razvoju slovenske književnosti.

POTEK DELA

* Prijavi se v iRokus in v berilu Novi svet iz besed 8 (pred prijavo se moraš registrirati: https://www.devetletka.net/resources/files/Navodilo\_za\_registracijo.pdf ).
* S pomočjo kazala **poišči besedilo**: Janez Menart: Paž.
* **Preberi besedilo o nastanku pesmi** (zapis zgoraj ob naslovu, zelena podlaga).
* **Poslušaj** besedilo s klikom na zvočnik.
* Preberi razlago besed v **Stvarnih pojasnilih.**
* **V dejavnostih pred branjem piše, da je pesem Paž balada. V zvezek zapiši značilnosti te literarne vrste.**
* Pesem nato **ponovno preberi.**
* **Razumevanje in analiza pesmi (enak način kot pri pesmi Zakleta kraljična)**
* Odgovori na vprašanja v berilu - **dejavnosti po branju: str. 73; 3.—8. vprašanje**.
* **Pesem analiziraj** po naslednjih točkah:
* **literarna zvrst in literarna vrsta** (pomagaj si z zapisom v berilu: literarnovedna pojasnila),
* **avtorstvo pesmi** (ljudska ali umetna),
* **predstavi avtorja:** življenje in delo, pomembnost za razvoj slovenske književnosti, zanimivosti. Lahko tvoriš zapis v obliki miselnega vzorca/pojmovne mreže/paukove strategije – narediš dva stolpca, v levi stolpec izpišeš povedi, v desnega pa iz povedi izluščiš ključne besede.

**Pri predstavitvi avtorja si pomagaj** z berilom, spletnimi viri - <https://eucbeniki.sio.si/slo8/2359/index4.html>; <http://www.sazu.si/clani/janez-menart> .

* **tema pesmi** (o čem govori besedilo),
* **sporočilo pesmi** (spoznanje, prepričanje, ustvarjalčev pogled na življenje, svet),
* **glavne in stranske književne osebe (predstavi**),
* **kateri verz v pesmi se ponavlja, kako to vpliva na bralca po tvojem mnenju,**
* **pesniška sredstva** (okrasni pridevki, pomanjševalnice, primera, metafora, stalno število),
* **vloga rime v besedilu.**
* **Primerjaj zapiske za obe obravnavani pesmi** v shemi (nariši/natisni Vennov diagram) tako, da za vsako pesem napišeš značilnosti na ustrezno mesto, skupne značilnosti pa vpiši na sredino.

Zakleta kraljična

Paž

Skupne značilnosti

Izziv:

* **Napiši zaokroženo besedilo,** v katerega vključiš **vse elemente Vennovega diagrama (značilnosti obeh pesmi, razlike in podobnosti**). Besedilo naj bo koherentno/smiselno povezano, pazi na slovnično in pravopisno pravilnost. Besedilo tvori v zvezek in **pošlji fotografijo kot dokaz** o opravljenem delu na moj elektronski naslov.

Želim ti uspešno delo! V kolikor rabiš nasvet, pomoč, sem na voljo preko učilnice na spletu (google) ali preko e-naslova. učiteljica Martina